Народный сполок писательох Украины

Наро́дный спо́лок писа́тельох Украи́ны, НСПУ;  Національна спілка письменників України — професионалне литературне товаришство писательох Украины.

История
До року 1932 в Украинѣ екзистовали розличны стихийно взниклы независимы литературны организации (ВУСП, Плуг, Молодняк, Захидня Украина). Они вшиткы были ликвидованы фактичным высшым органом влады, Централным Комитетом ВКП (б) постановлѣньом О перебудовѣ литературно-умѣлецкых организаций з дня 23. апрѣля 1932. Намѣсто тых организаций пришов единый, централнов владов контролованый, Сполок совѣтскых писательох Украины (ССПУ) як часть Сполку писательох СССР (СП СССР).Енциклопедія українознавства, Том 8, сс. 3001–3002.

В року 1934 одбыли ся первы зъѣзды ССПУ и СП СССР. Обѣ организации копировали штруктуру партийных органох. Высшым органом их быв зъѣзд (нерегуларный, а пак кажды 5 рокы). Зъѣзд выберав управу, котра была высшым органом до далшого зъѣзда. Управа выберала змеджи себе президиум и секретариат и передавала им фактичну владу. Найвысшов уряднов особов быв Первый секретарь. При президиумѣ ССПУ фунговали комиссии поезии, прозы, драматургии, перекладох и др. ССПУ мав свои печатны органы. Дньом зроджѣня ССПУ ся поважуе 12. август 1934, коли зъѣзд схвалив одповѣдну резолуцию.История НСПУ

На IV. зъѣздѣ ССПУ в року 1959 организацию переменовали на  Сполок писательох Украины (СПУ).
Х. зъѣзд СПУ (апрѣль 1991) переменовали на  I. зъѣзд СПУ, жебы указати на далшу независимость од  СП СССР и зачаток своей новой истории. В року 1997 СПУ переменована на Наро́дный спо́лок писа́тельох Украи́ны, НСПУ;  Національна спілка письменників України.

Днешность
В совѣтскых часах писателѣ были честованыма и добрѣ плаченыма особами, духовныма лидерами нации. В сучасности знизив ся их професионализм и авторита, писателѣ перестали доставати гарантованы гонорары, «створила ся ганебна ситуация, котра веде ку поступному упадку писательской роботы, деградации духовных лидерох нации, якыма все видѣли лѣпшых членох НСПУ».

Жерела и одказы
 Енциклопедія українознавства. Словникова частина  в 11 т. / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя, 1976. Том 8.
 Національна спілка письменників України—Официальный сайт
 Референции 

Катеґорія:Организации в Украинѣ